
A Csernobilt övező humor kognitív nyelvészeti elemzése és lehetséges felhasználási területei

Kulcsszavak: humortudományok; kognitív nyelvészet; fogalmi integráció
A dolgozat célja, hogy a humortanulmányokat egy alkalmazható kognitív nyelvészeti keretbe integrálja Szvetlana Alekszijevics angol fordítású Chernobyl Prayer és magyar fordítású Csernobili ima című könyveiből vett viccek elemzésével. Először is, az alapvető humorelméletek és a kognitív nyelvészet alapelveinek összekapcsolása révén megalapozom a dolgozat célját és a multidiszciplináris megközelítésének okát. A második rész magyarázatot ad arra, hogy a kognitív nyelvészet eszköztára hogyan kapcsolható össze a humortanulmányokkal és ezt egy bottom-up megközelítésen keresztül, a fogalmi keretek és elemeitől a mentális tereken, sémákon, fogalmi integrációkon, valamint a metafora- és metonímiaelméleteken keresztül a humor elemzésének keretét felállíthassam és alkalmazhassam. Az elemzési részben ezt a megközelítést alkalmazom a viccek kategorizálására a humor három fő elméletébe, és a kognitív nyelvészeti elveken keresztül taglaljuk, hogy tisztább, érthetőbb legyen ezek belső működése. Az utolsó szakaszban a humor alkalmazhatóságát a kognitív „újraértékelési” stratégiákon és a csoportterápián keresztül mutatom be, különös tekintettel az elnyomott társadalmakban való használatára, valamint a humor kialakulásának okait. Mindent egybevetve, a dolgozat célja, hogy egy újszerű megközelítést kínáljon a humor tanulmányozására, és a kognitív nyelvészet területére történő integrálására.



